Hartauspuhe, Mary Rakotovao

Sunnmoren kansankorkeakoulu, Ulsteinvik la 28.6.2024

**Elä odotuksessa**

Meillä kaikilla on odotuksia elämässä, asioita, joita haluamme tapahtuvan, vaikka ne eivät vielä ole tapahtuneet, mutta toivo pitää odotuksemme korkealla.

Kristittyinä meidät on kutsuttu elämään odotuksessa

Ensinnäkin siksi, että vaellamme uskossa, näkemättä – kuten sanotaan 2 Kor 5:7 *»Mehän elämme uskon varassa, emme näkemisen.»*

Uskon kautta toivomme saavuttavamme asioita, jotka Jumalamme, meidän Luojamme on luvannut meille. Koska luotamme hänen lupauksiinsa ja johdatukseensa. Kuten sanotaan Hebr 11:1 «Troen er et pant på det vi håper, et bevis for det vi ikke ser.»

*«Usko on sen todellisuutta, mitä toivotaan, sen näkemistä, mitä ei nähdä.»*

Toiseksi elämme odotuksessa, koska emme epäile Jumalan lupauksia.

Vanhan Testamentin ajoista lähtien elivät profeetat odotuksessa nähdäkseen Messiaan. Ja Messias tuli, kun Jeesus syntyi. Helatorstaina Jeesus käski opetuslapsiaan odottamaan Pyhää Henkeä ja he saivat tämän ihanan lahjan helluntaina. Odotusten tulee olla osa kristityn elämää. Koska uskomme ennen kuin saamme ottaa vastaan vastausta, tarkoittaa se, että me odotamme.

On tärkeää tietää, miten asetamme toivomme ja odotuksemme. Raamattu kertoo selkeästi, että perimmäiset odotuksemme tulee asettaa yksin Jumalalle. Vaikka maailma saattaa tuottaa meille pettymyksen, Jumala ei koskaan petä. Vaikeat ajat voivat ravistella odotuksiamme ja synnyttää ahdistusta ja pelkoa. Mutta usko ja Jumalan odotus tarjoavat vakaan ja lujan ankkurin. Luottamuksemme tulee aina olla Jumalassa.

Miksi on tärkeää elää odotuksessa?

- Odotuksessa eläminen antaa positiivisen asenteen.

«Du har en fremtid, ditt håp er ikke forbi»

*«Jos sen teet, sinulla on tulevaisuus eikä toivosi raukea tyhjiin.»*

Snl 23:18

- Odotuksessa eläminen on todiste uskostamme Jumalaan. Se osoittaa, kuinka paljon luotamme hänen Sanaansa ja kuinka suuri on luottamuksemme hänen lupauksiinsa.

«For ingen som setter sitt håp til deg, skal bli til skamme.»

*«Ei kukaan, joka luottaa sinuun, jää vaille apuasi. Vain luopiot joutuvat häpeään.» Ps 25:3*

- Odotuksessa eläminen merkitsee, että odottaa parasta Jumalalta.

«Han som virker i oss med sin kraft kan gjore uendelig mye mer enn det vi ber om og forstår.»

*«Jumalalle, joka meissä vaikuttavalla voimallaan kykenee tekemään monin verroin enemmän kuin osaamme pyytää tai edes ajatella.»*

Ef 3:20

Kristittyinä tunnemme hyvin psalmin 23. Itse opettelin tämän psalmin ulkoa pienenä tyttönä, koska äitini sanoi minulle, että minun pitäisi pystyä lausumaan se ulkoa kaikissa olosuhteissa, surullisena tai iloisena. Olen varma, että monet teistä osaavat tämän psalmin ulkoa. Minulle psalmin 23 viimeinen jae on odotuksen jae, joka voi auttaa meitä elämään odotuksessa Tämä jae on lupaus siitä, mitä Jumala haluaa tehdä hyväksemme, ei ainoastaan tässä elämässä vaan myös ikuisuudessa.

«Bare godhet og miskunn skal folge meg alle mine dager, og jeg skal bo i Herrens hus gjennom alle tider.»

*«Sinun hyvyytesi ja rakkautesi ympäröi minut kaikkina elämäni päivinä, ja minä saan asua Herran huoneessa päivieni loppuun asti.»*

Ps 23:6

Tämä on jae toivosta ja luottamuksesta, joka antaa meille kolme erittäin hyvää syytä katsoa tulevaisuuteen toivon ja luottamuksen kera. Elää odotuksessa. Ensinnäkin siksi, koska:

1) Jumalan hyvyys on kanssamme (Guds godhet er med oss)

Tämä tarkoittaa, että koska Jumala on kanssamme voimme luottaa ja odottaa, että riippumatta siitä, mitä tapahtuukaan, Jumalan hyvyys meitä kohtaan ei koskaan petä.

Herra seuraa niitä, jotka luottavat häneen. Taivaallinen isämme tietää jokaisen elämämme yksityskohdan. Emme tiedä, mitä tulevaisuus tuo tullessaan, mutta tiedämme, että Jumala on siellä huolehtimassa meistä.

(norjalaisen raamatunkäännöksen mukaan:) «Bare godhet og miskunn skal folge meg alle mine dager.» Vain hyvyys ja armo seuraavat minua kaikkina elämäni päivinä.

Miksi hyvyys ja armo? Miksi ne kaksi? Koska elämässä ei meille tapahdu pelkästään hyviä asioita Sellaista elämä on. Pahoja asioita tapahtuu myös hyville ihmisille. Mutta vaikeina aikoina ja erityisesti koska Jumalan armo seuraa / ympäröi minua, voin luottaa Herraani, joka katselee / valvoo minua.

Tämä on myös lupaus Jumalalta, jonka voimme lukea Paavalin kirjeestä roomalaisille.

*«Me tiedämme, että kaikki koituu niiden parhaaksi, jotka rakastavat Jumalaa ja jotka hän on suunnitelmansa mukaisesti kutsunut omikseen.»* Room 8:28

Hyvin usein elämässä on vaikea nähdä Jumalan armoa hetkinä, jolloin käymme läpi vaikeita aikoja. Samoin voi olla aikoja, jolloin meidän on vaikea uskoa, että Jumalan hyvyys ja armo seuraa / ympäröi meitä. Jopa Jeesus huusi ristillä: «Jumalani, Jumalani, miksi minut hylkäsit?»

Kun käymme läpi vaikeaa hetkeä on melkein mahdotonta nähdä Jumalan hyvyyttä ja armoa siinä tilanteessa. Vasta myöhemmin – päivien, kuukausien tai vuosien kuluttua voimme nähdä sen hyvän, mitä Jumala teki elämässämme huolimatta läpikäymistämme vaikeista ajoista.

Ajatelkaamme apostoli Paavalia, joka suljettiin uskonsa vuoksi vankilaan useaksi vuodeksi. Mitä hyvää silloin hänen tilanteessaan oli? Mutta kuten tiedämme, Paavali kirjoitti vankeutensa aikana joukon kirjeitä, jotka ovat osa Uutta Testamenttia. Kaikki kristityt hänen ajoistaan lähtien ovat voineet hyötyä hänen kokemuksistaan ja neuvoistaan lukemalla hänen kirjeitään.

Voimme siis elää odotuksessa, koska Jumalan hyvyys on kanssamme ja toiseksi siksi, koska:

2) Jumalan armo toimii meissä (Guds miskunn virker i oss)

Jumalan armo tarkoittaa, että Jumala ei rankaise minua antamalla sen, mitä ansaitsen. Sen sijaan hän antaa minulle kaikki syntini anteeksi, koska Jeesus Kristus on jo maksanut / lunastanut maailman synnit ristillä. Jumalan armon ansiosta mitä ihmeellisemmät odotukset ovat mahdollisia tulevaisuudessa.

Kuten psalmissa 103 on kirjoitettu: *«Ylistä Herraa, minun sieluni, älä unohda, mitä hyvää hän on sinulle tehnyt. Hän antaa anteeksi kaikki syntini ja parantaa kaikki sairauteni. Hän päästää minut kuoleman otteesta ja seppelöi minut armolla ja rakkaudella.»* Ps 103:2-4

Jumalan armo seuraa meitä läpi koko elämämme. Jumala on aina puolellamme nostaakseen meidät ylös, kun kaadumme, auttaakseen meitä jatkamaan parempaan suuntaan. Kaikki elämäni päivät.

Joten voimme elää odotuksessa, koska Jumalan hyvyys on kanssamme ja Jumalan armo vaikuttaa meissä – ja kolmanneksi – voimme elää odotuksessa, koska:

3) taivas odottaa meitä

Kaikista odotuksista tämä on tärkein. Voimme toivoa ja elää odotuksessa, koska taivas odottaa meitä. Psalmi 23 päättyy näihin sanoihin:

« … ja minä saan asua Herran huoneessa päivieni loppuun asti.»

Sana ’ja’ tässä lauseessa on pieni mutta erittäin tärkeä sana. Tärkeä, koska ’ja’ on linkki toisaalta menneisyyden ja nykyisyyden ja toisaalta tulevaisuuden välillä. Jumala sanoo meille -Minun hyvyyteni ja armollisuuteni seuraavat sinua koko elämäsi maan päällä.

 Mutta tässä ei ole kaikki, tämä ei ole loppu! On vielä jotain upeampaa tämän jälkeen: taivas!

Usein odotuksemme ovat liiaksi sidoksissa maalliseen onneemme tai maallisiin aarteisiimme. Kuitenkin kaikki, mitä meillä täällä maan päällä on, on väliaikaista ja siksi odotuksemme tulisi suunnata pikemminkin kohti taivasta ja ikuisia aarteita.

Odotuksemme Jumalaa kohtaan ovat syy ja perusta siihen, mitä olemme ja mitä teemme. Elämme jakaaksemme sen, mitä meille on annettu, jotta toisetkin voisivat uskoa ja omistaa samat odotukset ja saman toivon kuin meillä.

Huomenna kerromme enemmän palvelutyöstämme Ranskassa. Jos kysymme itseltämme, mitkä ovat odotuksemme tänään ja tulevaisuudessa liittyen palvelutyöhömme, on vastauksemme: jakaa toisille sen, mitä olemme saaneet, jakaa uskomme Jeesukseen Kristukseen! Aamen.